Палажэнне аб  правядзенні рэкламнай акцыі 
«Полацк ±50»

Рэкламная акцыя «Полацк ±50» праводзіцца ў форме стымулюючай латарэі, права на ўдзел у якой не звязана з унясеннем платы, а прызавы фонд фарміруецца за кошт сродкаў арганізатара латарэі.
Рэкламная акцыя праводзіцца АРГАНІЗАТАРАМ — Нацыянальным Полацкім гісторыка-культурным музеем-запаведнікам — з 18 красавіка  па 18 мая 2012 г.
Удзельнікам рэкламнай акцыі можа стаць любы наведвальнік музеяў, які з'яўляецца прыватнай асобай. Для ўдзелу ў розыгрышы неабходна набыць уваходны білет на права наведвання аднаго з музеяў Нацыянальнага Полацкага гісторыка-культурнага музея-запаведніка і запоўніць купон УДЗЕЛЬНІКА акцыі.

УДЗЕЛЬНІК акцыі мае права:
-	азнаёміцца з умовамі правядзення акцыі;
-	прымаць удзел у розыгрышы прызоў у парадку, вызначаным дадзеным Палажэннем;
-	патрабаваць выдачы прыза ў выпадку аб'явы ўдзельніка розыгрышу пераможцам;
-	атрымліваць своечасовую і дакладную інфармацыю аб змяненнях дадзеных умоў. 

УДЗЕЛЬНІК акцыі абавязаны:
-	выканаць умовы, прадугледжаныя дадзеным Палажэннем; 
-	у выпадку аб'явы пераможцам — прад'явіць прадстаўніку АРГАНІЗАТАРА адрыўны купон, атрымаць прыз;
-	даць згоду АРГАНІЗАТАРУ на выкарыстанне яго імя, прозвішча, фатаграфіі, інтэрв'ю або размяшчэнне іншых матэрыялаў аб удзельніку ў рэкламных мэтах, у тым ліку і пасля заканчэння тэрміну правядзення акцыі.

АРГАНІЗАТАР акцыі мае права:
-	адмовіць у выдачы прыза пераможцу, які адмовіўся прадставіць адрыўны купон;
-	адмовіць у выдачы прыза пераможцу, які не атрымаў прыз на працягу 30 каляндарных дзён з моманту правядзення розыгрышу.

АРГАНІЗАТАР акцыі  абавязаны:
-	правесці розыгрыш прызавога фонду цалкам;
-	выдаць прызы ўдзельнікам, якія прызнаны пераможцамі.

Прызавы фонд латарэі ўтвараецца за кошт сродкаў АРГАНІЗАТАРА і выкарыстоўваецца выключна для прадастаўлення выйгрышаў удзельнікам рэкламнай акцыі.
Прызавы фонд фарміруецца да правядзення розыгрышу і выкарыстоўваецца цалкам.
У рамках рэкламнай акцыі  будуць разыграны 50 (пяцьдзясят) наступных прызоў:
-	пешаходная экскурсія па гораду на групу з 5-ці чалавек,
-	абанемент на права бясплатнага наведвання ўсіх музеяў запаведніка ў другой палове 2012 г.,
-	абанемент на права бясплатнага наведвання выставак у Мастацкай галерэі ў другой палове 2012 г.,
-	запрашэнне на правядзенне вясельнага абраду з фальклорнымі элементамі «Як зліліся дзве рэчанькі» ў Музеі ткацтва,
-	запрашэнне на правядзенне музычнага экскурсу для вяселляў «Там, дзе вежы Сафіі...»,
-	запрашэнне на арганную ілюстрацыю «Шедевры органной классики»,
-	запрашэнне на арганную ілюстрацыю «Органные тайны»,
-	«Адзіны музейны білет».

Алгарытм вызначэння выйгрышаў заснаваны на выпадковым выпадзенні нумара.

Парадак і тэрміны атрымання выйгрышаў:
-	інфармацыя аб усіх пераможцах рэкламнай акцыі  будзе размешчана на сайце www.polotsk.museum.by;
-	атрымаць выйграны прыз можа толькі ўладальнік адрыўнога купона на працягу 30 дзён з моманту завяршэння акцыі;
-	незапатрабаваныя выйгрышы захоўваюцца ў  АРГАНІЗАТАРА на працягу аднаго месяца пасля даты заканчэння тэрміну выдачы прызоў;
-	па заканчэнні пазначанага тэрміну незапатрабаваныя выйгрышы не выдаюцца.

Поўную інфармацыю аб умовах акцыі ўдзельнікі могуць атрымаць на сайце АРГАНІЗАТАРА  www.polotsk.museum.by  і па тэлефоне 42-53-40.